મિત્રતા,દોસ્તી ફ્રેન્ડશીપ ,અમીસ્તા આ બધાના ભાષા પ્રમાણે અલગ નામ છે. પરંતુ દુનિયાના કોઈપણ ખૂણે તેની જરૂરીયાત અને તેનું બંધન એકસરખું રહેલું છે. મિત્રતા જે દરેકના જીવનમાં અનાયાસે બંધાઈ જતો કે નશીબથી આપોઆપ આવીને મળતો સુંદર સબંધ છે. જેના વિના જીવનમાં અઘૂરપ લાગે છે. મિત્ર એટલે જીવનમાં વણાઈ ગયેલી એવી વ્યક્તિ કે જેના વિના જરાય ચાલતું નથી, સુખ દુઃખની દરેક પળોમાં તેની જરૂર પડે છે. સાચી દોસ્તીમાં એકબીજા સામે હૈયું તેની મેળે ખુલ્લું થઇ જતું હોય છે. અહી બનાવટને કોઈજ સ્થાન નથી હોતું. સાચી મિત્રતામાં સમર્પણ કરવાની ભાવના રહેલી છે. અહી સ્વાર્થ વિનાનો ભાવ, આવકાર અને સાચી સમજ જળવાઈ રહેતી હોય તો આ સબંધ બહુ લાંબે સુધી સાથ આપતો રહે છે.